ಸರ್ಕಾರಿ ಆಸ್ಪತ್ರೆಗಳಲ್ಲಿ ಅವ್ಯವಸ್ಥೆ, ಚಿಕಿತ್ಸೆ ಕೊರತೆ ಇದ್ರೆ ದೂರು ಕೊಡಿ – ಆರೋಗ್ಯ ಇಲಾಖೆಯಿಂದ ವಾಟ್ಸಪ್‌ ನಂಬರ್‌ ರಿಲೀಸ್‌

ಬೆಂಗಳೂರು: ಇತ್ತೀಚಿನ ದಿನಗಳಲ್ಲಿ ಸರ್ಕಾರಿ ಆಸ್ಪತ್ರೆಗಳಲ್ಲಿನ ಚಿಕಿತ್ಸೆ ಬಗ್ಗೆ ಸಾಕಷ್ಟು ದೂರುಗಳು ಕೇಳಿಬರುತ್ತಿವೆ. ಈ ಹಿನ್ನೆಲೆಯಲ್ಲಿ ಸರ್ಕಾರಿ ಆಸ್ಪತ್ರೆಗಳಲ್ಲಿ ಅವ್ಯವಸ್ಥೆ ಕಂಡುಬಂದರೆ ದೂರು ನೀಡುವಂತೆ ಆರೋಗ್ಯ ಇಲಾಖೆ ವಾಟ್ಸಪ್‌ ನಂಬರ್‌ ಬಿಡುಗಡೆ ಮಾಡಿದೆ.

ಸರ್ಕಾರಿ ಆಸ್ಫತ್ರೆಗಳಲ್ಲಿ ಅವ್ಯವಸ್ಥೆಯೇ? ಚಿಕಿತ್ಸೆ ಕೊರತೆ ಇದೆಯಾ? ಈಗಲೇ ವಾಟ್ಸಾಪ್ ಮೂಲಕ ದೂರು ಕೊಡಿ ಎಂದು ಸರ್ಕಾರಿ ಆಸ್ಫತ್ರೆಗಳ ಸಮಸ್ಯೆ ಕುರಿತು ದೂರು ಸಲ್ಲಿಕೆಗೆ ವಾಟ್ಸಾಪ್ ನಂಬರ್ ಬಿಡುಗಡೆಗೊಳಿಸಿದೆ.

ಸರ್ಕಾರಿ ಆಸ್ಫತ್ರೆಗಳ ಸೇವೆ ಕುರಿತು ದೂರು ಮತ್ತು ಸಲಹೆಗಳನ್ನ ನೀಡುವಂತೆ ತಿಳಿಸಿದೆ. ಪೋಟೊ, ವೀಡಿಯೋ ಸಮೇತ ವಾಟ್ಸಪ್ ಮಾಡಿ ಸರ್ಕಾರಿ ಆಸ್ಫತ್ರೆಗಳಲ್ಲಿ ಸಮಸ್ಯೆ ಬಗ್ಗೆ ಸಾರ್ವಜನಿಕರು ದೂರು ನೀಡಬಹುದಾಗಿದೆ.

ವಾಟ್ಸಪ್ ನಂಬರ್ 9449843001ಗೆ ವಾಟ್ಸಾಪ್ ಮೂಲಕ ಮೆಸೇಜ್ ವಿಡಿಯೋ, ಪೋಟೋ ಕಳಿಸಿ ದೂರು ಸಲ್ಲಿಸಬಹುದಾಗಿದೆ.